
Prosjektutviklingsrapport - Minimumskrav

Nedenfor angis minimumskrav for opplysninger som skal inngå i Prosjektutviklingsrapporten som resultat av fase 1. Rapporten inngår som et dokument i Avtale om  Prosjektgjennomføring. 

Alle aktuelle, både lønnsomme og ulønnsomme tiltak skal dokumenteres. Minimumskrav til hvert enkelt tiltak for å kunne få investeringsstøtte fra Enova skal være oppfylt.

Det er en absolutt forutsetning at inneklima ikke skal reduseres etter gjennomføring av tiltak. 

Dokumentasjon av inneklima før og etter påhviler entreprenøren.
Minimumskrav for å kunne få analysestøtte fra Enova skal være oppfylt. Dette inkluderer programmets krav til analyserapport. (Program pr mars 2025: Støtte til energikartlegging i yrkesbygg)

Enova-krav utgjør sammen med krav i dette dokumentet minimumskrav til analysefasen i prosjektet

1. Sammendrag for leveranse
Som del av analysefasen inngår kontroll av opplysninger i Vedlegg C i konkurranseunderlag.

Entreprenøren beregner og oversender i analysefasen forslag til reelle energi-og effektpriser for de ulike tariffene, før sluttfrist av analysefase.  
I analysene skal det brukes omforente energi- og effektpriser, reelle tekn/øk levetider osv 
Ved dokumentasjon av oppnådd besparelse i tiltaksrapport opp mot tilbud, brukes forutsetninger i konkurranseunderlaget. 

Investering		Inkl alle kostnader , som for eksempel prosjektering, 
			evt byggesakskostnader, avfallshåndtering, rengjøring, 
			alle hjelpearbeider osv. , men ekskl offentlig støtte
Andre kostnader	Dersom tiltak medfører andre kostnader i drift skal 
			dette regnes inn i tiltaksøkonomi. Eksempel er økte 
			service-/vedlikeholdskostnader, endrede energipriser 
			pga endra energibærer osv
Inntjeningstid		xx år, ved kalkulasjonsrente 5 %

Beregnede og garantert (90%) besparelser for energi og effekt

Tiltaksberegninger skal presenteres i åpent excel-ark som byggherre også kan bruke for sin tiltaksvurdering og for å kunne sette sammen tiltakspakke(-r) på enkel måte. Forutsetninger i tiltaksberegninger skal kunne endres enkelt

For valgt pakke skal beregninger i excel kunne gjennomføres som alternative beregninger inkl forutsetning om Enova-støtte ihht en hver tid gjeldende støtteregler.


2. Tiltak og tiltaksbeskrivelser

Det skal dokumenters både lønnsomme og ulønnsomme tiltak innenfor alle fag. 

Byggeier kan velge å gjennomføre også ulønnsomme tiltak. Det skal utarbeides tiltaksark pr tiltak der tiltaket er klart beskrevet med alle forutsetninger, som eksempel før og etterverdier (feks uverdier, areal luftmengder, COP (momentanverdi ved minus 7 grC) , avgitt varmeeffekt på VP (ved minus 7 grC,) i beregninger samt vise beregningene som er utført. Tiltaksarkene skal inneholde alle opplysninger som kreves av Enova`s søknadssenter, samt tilfredstille minimumskrav i Enova for å kunne oppnå investeringsstøtte. Investering skal splittes på utstyr og arbeid.

Alle tiltak skal tilfredstille aktuelle norske standarder, forskrifter, Lysnormen og byggdetaljblader og inneholde alle hjelpearbeider for å kunne gjennomføre tiltak og få beregnet besparelse.

Det skal for alle bygningsmessige tiltak, inklusive bygningsmessige hjelpearbeider for tekniske fag. Det skal opplyses spesifikt hvilket NBI-byggdetaljblad eller byggdetaljblad-serie som legges til grunn for utførelsen.

Rapporten (-e) skal ligge som grunnlag for forhandlingene om avtalen som styrer fase 2 og fase 3. Etter at samspillsprosess er gjennomført og forhandlingene er avsluttet, skal rapporten oppdateres og endelig Prosjektutviklingsrapport utarbeides. 

Rapporten sammen med bl.a konkurranseunderlag og referater fra gjennomgang av analyser skal danne grunnlag for gjennomføring av fase 2 Prosjektgjennomføring og fase 3 Prosjektoppfølging


2.1	Status før prosjektgjennomføring, og forslag til tiltak
Som eksempel, ikke utfyllende.

2.1.1	Varmesystem
Beskrive prinsippløsninger og teknisk standard, samt forslag til tiltak for:
· Varmeproduksjonsform
· Varmedistribusjonsform
· Fyringskurver
· varmestyring

2.1.2	Ventilasjonssystem
Angi prinsippløsninger og teknisk standard, samt forslag til tiltak for:
· Luftbehandling (oppvarming, kjøling og filtrering)
· Det skal presenteres tiltak på alle aggregat og vifter med reimdrift i dag
· Luftdistribusjonsform
· Varmegjenvinning

2.1.3	Styring, lys, regulering og overvåkingssystem
Angi prinsippløsninger for styring, regulering og overvåkningssystem, samt forslag til tiltak:
· Type, standarder
· Kommunikasjon
· Oppsamling av måledata
· Som minimum skal det presenteres tiltak på alle eksisterende armaturer med annet enn LED-armaturer
· Rapporterings-, varslings-, og oppfølgingssystem

2.1.4	Bygningsteknisk
Angi prinsippløsninger, teknisk standard, alder, status samt forslag til tiltak for bygningen:
· Byggematerialer
· Dører og vinduer
· Isolering
· Tetting

2.1.5	Øvrige systemer
Tiltak på elproduksjon med solcelleanlegg skal medtas for aktuelle bygg (angis av byggherre) 


2.2	Resultat av foreslåtte tiltak- Oppsummert oversikt
Det skal rapport for hvert bygg samt tabell i åpent excel-format der samlet presentasjon av alle tiltak med investering (som minimum skal investeringskostnad splittes på utstyrsleveranse og arbeidskostnad), besparelser, evt endrede driftskostnader, inntjeningstid og nåverdi for byggene. 


2.3	Økonomi
· For hvert tiltak skal det dokumenteres beregninger i form av excel-beregninger eller lignende der formler, inputdata og resultater kan kontrolleres. 
· Kostnaden for å gjennomføre tiltak, splittet på utstyrsleveranse og arbeid 
· Kostnad for support til oppdragsgiver for at driftsmodell og garantier skal kunne oppfylles.
· Tiltak og økonomi skal inneholde alle økte/reduserte kostnader pga av gjennomføring av tiltak, som eksempel økte service-/vedlikeholds-/brenselkostnader
· Inntjeningstid
· Nåverdi. I analysefase skal det benyttes spesifikke teknisk/økonomiske levetider for hvert tiltak, samt spesifikke energipriser pr bygg. I tilbudsfase forenkles beregningene ved å bruke 15 år for alle tiltak og angitte energi/effekt-priser.

Følgende forutsetninger legges til grunn:
· Kalkulasjonsrente: 5  % 


2.4	Tidsplaner
Angi, for hvert objekt, område og totalt, i samsvar med byggeiers ønsker:
· Opplæringsplan. 
· Gjennomføringsplan for tiltak
· Overleveringsplan til fase 3, prosjektoppfølging

Excelarket overleveres i sammenheng med presentasjonen av analysefase. Der skal byggeier lett kunne se konsekvenser ved å ta inn eller ut tiltak. Det må medregnes at entreprenøren bidrar med å hjelpe oppdragsgiver med dimensjonering av tiltakspakker i samspillsfase og evt oppstart av fase 2.

